  Виталий Пронин Красногорск  «Кыл» бӧрсьы «Кыл»Ёрос библиотекаын «Кыл» проектлэн йылпумъян люкетэз ортчиз.Лыдӟиськыны яратӥсь калык пӧлын арлы быдэ «Кыл» вожвылъяськон ортчылэ. Таяз учыре ӵошатсконэ пыриськизы кузэн-кузэн: Наталья Веретенникова но Надежда Игнатьева, Людмила Щербакова но Ольга Дьяконова, Алексей Веретенников но Татьяна Виноградова. Соос, яратоно произведениосысьтызы геройёс кариськыса,  кыӵе ке люкетсэ люкаськем калыклы возьматӥзы. Вормисе потӥзы А. Веретенников но Т. Виноградова. Соос возьматӥзы А. Чеховлэсь «Медведь» пьесаысьтыз люкетсэ. Залын пукисьёсты соос синвуаськытозязы серекъятыны быгатӥзы.Ува Сюрес тупатэмын, синпелет пуктэмынКылем арняе Удугучинын тротуаръёс тупатэмын, нош Сурӟиын Быдӟым оже пыриськемъёслы буре ваён пул усьтэмын вал. Тройча нунал азьын Удугучин шайвылысь куашкан калэ вуэм пыдын ветлон сюресъёсты тупатыны потӥз черкогуртысь калык. Пулъёсын юрттӥськиз  асьсэ ужбергатӥсьсы. Азьланяз гуртоослэн шайвылзэс кенерен котыртыны мылкыдзы вань на.Нош сурӟиос, Быдӟым ожын быремъёсты сӥлы карыса, асьсэ коньдонэн буре ваён пул юнматӥзы.Балезино «Музъем - милям дормы»Таӵе нимын суредаськонъя конкурс ортчытӥз Балезиноысь егитъёслэн «Юность» центрзы нылпиос понна. Со сӥземын вал Инкуазез утён арлы.Пичи суредасьёслы пӧртэм буёло мелокъёс сётъязы. Соос, кӧня ке группаослы люкиськыса, асфальт вылын суредаськизы. Куд-огез возьматӥзы жагдӥськемез, мукетъёсыз - пӧйшуръёслэсь но будосъёслэсь быремзэс яке ӧжыт кылемзэс но мукетсэ. Вераны кулэ: группаос нимаз суредъёс кылдытъязы ке но, вань ужъёссы одӥг бадӟым суредлы пӧрмизы. Табере соосты вань мынӥсь-ветлӥсьёс синйылто.Можга Кин шутэтскоз, кин ужалоз Гужем нуналъёс дыръя ёросысь 1 сюрс 200 пиналъёс лагере ветлозы.Нылпи лагерьёс усьтӥськизы ваньмаз 24 школаосын. Со сяна, Бадӟым Уча, Бадӟым Кибья, Горняк но Пычас школаосын радъяськизы ужан лагерьёс. Экологилэн арезлы сӥзьыса, Можгаысь нылпи творчествоя юртын но Бадӟым Уча школаын нимысьтыз профильной сменаос ужалозы. Нош Пазял школаысь дышетӥсь М. Курбатов спортэн эшъяськись кужмо нылпиосын ӵош Челябинск улосысь «Таганай» национальной парке пыдын потыны дасясько.Шаркан Тӧдьы, чагыр но гордРоссилэн нуналэзлы сӥзьыса, Шаркан черкогуртын спортъя вожвылъяськон ортчоз.Отчы пыриськозы черкогуртысь предприятиосын но огазеяськонъёсын ужась коллективъёс, соослэн семьяоссы. Бызьылозы, гозы кыскалозы, ыбылӥськозы, эстафетаосын кужымзэс эскерозы, со сяна, ужалоз ГТО-лэсь куронъёссэ быдэстонъя нимысьтыз площадка. Пусйыны кулэ, ужрадлэн шорсюлмыз герӟаськемын луоз Россилэн куншетэзлэн буёлъёсыныз. Ӵошатсконэ пыриськисьёс пӧрмытскыны кулэ тӧдьы, чагыр но горд футболкаосын, нош вормисе потэмъёсты витё куншетлэн буёлъёсыныз чебермам тортъёс.Эгра Италмас сяськаян вакытэСэп гурт вӧзысь быдэс возь вылзы ӵуж-ӵуж - италмас сяськаяське.Кылем арнянуналэ Сэп гуртэ люкаськылӥзы шаерысьтымы кылбурчиос, суредаськисьёс, туспуктылӥсьёс, кырӟасьёс. Озьы Сэп гуртысь клубын но ёросысь культурая управлениын ужасьёс «Италмас сяськаян вакытэ» ужрад ортчытӥзы. Гуртоос ӵуж сяськалы нимысьтыз саклык висъяны малпазы. Культурая юртлэн кивалтӥсез Татьяна Мосова ивортэмъя, таӵе малпан йыразы чилектӥз «Бырем гуртъёслы музей» проектсы чотын.Сьӧлта Тетера пыжизыЁросысь Зямай гуртын ортчиз тетера сиёнлы сӥзем фестиваль. Ужрад люказ бускель Ува но Сюмси ёросъёсысь удмурт культураез гажасьёсты но.Тетера вашкала дырысь сиён шуыса сценка возьматӥзы Выль Мӧнья гуртысь кырӟась-верасьёс. Озьы ик асьсэ коллективъёсынызы но тетераез лэсьтон амалъёсынызы тодматӥзы Гопгуртысь, Тылошурысь, Сюромошурысь, Югдонысь, Кӧпкалась но мукет гуртъёсысь ансамбльёс. Калык ӧз бырылы Зямайысь кызьпу арама котырын пуктэм гур азьысь. Отын радъямын вал тетера пӧранъя мастер-класс.Глазов Бусыын - концертВыль Эбга (Верхняя Слудка) гуртысь клубын ужасьёс колхозын ужасьёс дӥне концертэн вуылӥзы.Кырӟась-верасьёс фермаысь нылкышноосын валче пудоез пастуке вашкала сям-йылолъёсъя келязы. Нырысь пастухасьёсты сылалэн-нянен утялтӥзы. Собере пудоез возь вылэ пучыен уллязы, скал трос йӧл мед люкалоз, гуртэ сюрес мед шедьтоз шуыса.Клубын ужасьёс скал кыскисьёслы концерт возьматӥзы на, бусые механизаторъёс дӥне вуылӥзы.Кияса Чузъяськозы кылбуръёсКияса ёрос библиотекаын ужасьёс, А. Пушкинлэн вордскем нуналэзлы сӥзьыса, акция радъялляло.Кемалась ӧвӧл соос вазиськизы ас пал эшъёссылы: кин яратэ А. Пушкинлэсь творчествозэ, поэтлэн вордскем нуналыз, 6-тӥ инвожо, азьын мед лыктоз ёрос библиотекае но лыдӟоз солэсь огзэ кылбурзэ.- 13 мурт вазиськиз, - вера Кияса ёрос библиотекалэн директорез Елена Михайлова. - Вуылӥзы школаын дышетскисьёс но, мӧйыос но. Вань кылбуръёсыз диктофонэ гожъямы. Табере соос таяз удмуртарняе чузъяськозы Кияса тыр, вань мынӥсь-ветлӥсьёслы кылымон.Сюмси Куноын шулдыр - дорын умойгесУльяновск городын ортчиз «Приволжск округысь устоез семья» 5-тӥез фестиваль-конкурс. Удмурт шаерысь отчы пыриськизы Сюмси черкогуртысь Абашевъёс.Фестивале 14 семья пыриськиз, соосты 11 пумо номинациосын пусйизы. Абашевъёс «Котькытын умой - нош дорын умойгес» номинациын усто луизы. Александр но Елена 7 ар семьяен уло ни, 1 пизэс но 2 нылъёссэс будэто.- Фестивале ми 7 кузя пыриськимы - песяйёсынымы ӵош, - ивортӥз Елена Николаевна. - Кырӟамы но, эктӥмы но, ошмес котырез утялтэммы сярысь видеофильм но возьматӥм. Семьямы понна выль вормон басьтӥм шуыса малпаськом.Якшур-Бӧдья Пыласьком кышкатэк3-тӥ инвожое дайверъёс Селычка тыметлэсь пыдэссэ сузязы.Ужрад Тыметъёсыз сузянъя калыккуспо нунал улсын ортчиз. Пӧсь гужем нуналъёсы Селычка тымет дурын уно калык шутэтске. Соос шуге-леке медаз вуэ шуыса, утялтӥськон борды мыло-кыдо басьтӥськизы Ижысь дайверъёс. Водолазъёс ву пыдэсэз эскеризы, жуг-жаглэсь сузязы. Нялтас браконьеръёсын пуктэм намот но шедьтӥзы. Водолазъёслэн эшъёссы тымет котырез утялтӥзы. Та нуналэ ву 5 градус гинэ шуныт вал, озьы ке но дайверъёсты со ӧз кышкаты.  